《虞美人影·山塘舟次对雨寄情六娘》
清代·王初桐

雁烟蛩雨秋娘渡，客梦欲归无路。数处断歌零舞，灯火山塘处。
新词谱就凭谁度。空忆旧家眉妩。分付夜潮流去，直到消魂浦。

作者简介：（1730—1821）清江苏嘉定人，初名丕烈，字于阳，号耿仲，又号竹所、巏堥山人。乾隆监生，官山东齐河县丞。治经史，精考据之学。工词，兼善戏曲。有《群书经眼录》、《夏小正正讹》、《水经注补正》、《十二河山集》、《济南竹枝词》、《齐鲁韩诗谱》、《杯湖欸乃》、《巏整山人词集》等。